ח'תלון

ח'תלון (בטג'יקית: Вилояти Хатлон; ברוסית:Хатлонская область, תעתיק: חטלונסקאיה אובלסט; בפרסית: ولایت ختلان, תעתיק: ולאית ח'תלאן) הוא המחוז המאוכלס ביותר בטג'יקיסטן השוכן בדרום-מערב המדינה. המחוז הוקם בשנת 1992, לאחר עצמאותה של המדינה. המחוז משתרע על פני 24,700 קמ"ר ובירתו היא העיר בוח'תר.

היסטוריה
במהלך התקופה הסובייטית, ח'תלון היה מרכז לגידול כותנה. בשנות ה-30 השלטונות הסובייטים ניסו לקיים תהליך קולקטיביזציה כפוי שכלל הגלייה ויישוב מחדש של איכרים ואכיפה רבה נגדם. תהליך הקולקטיביזציה יצר מתיחות רבה בין תושבי האזור הטג'יקים לבין אלו האוזבקים.

דמוגרפיה
על פי אומדן רשמי מתאריך 1 בינואר 2022 אוכלוסיית המחוז מנתה כ-3.53 מיליון בני אדם, רובם עוסקים בחקלאות.
הרכב האוכלוסייה של המחוז בשנת 2010 היה: 81.8% טג'יקים, 12.9% אוזבקים, 0.5% טורקמנים ו -4.6% אחרים.

קישורים חיצוניים

הערות שוליים

טג'יקיסטן: חלוקה מנהלית